Abstrakte Fotografie - Speel met wierook - Fotoskool
Abstrakte Fotografie - Speel met wierook
Posted by Lientjie Beyer on March 6, 2011 at 3:30am
Ons neem nie net fotos van rook nie, ons gebruik rook om fotos te maak :-)
Wat jy nodig het is:
'n Kamera waarvan jy die sluierspoed, f-stop, ISO, en fokus manueel kan stel
‘n Makro lens werk goed, maar ander lense kan ook gebruik word
'n Flits met 'n sink kabel(sodat die flits op 'n afstand van die kamera geaktiveer kan word)
Barndoors of snoot, of gebruik sommer karton en maak jou eie skerms, om die lig van die agtergrond en uit die lens te hou
Gekleurde filters of gekleurde silofaan papier om voor die flits te plaas(opsioneel)
'n Redelike donker vertrek, sonder blink oppervlaktes, wat nie lig sal reflekteer nie
'n Swart agtergrond wat nie lig sal reflekteer nie(swart fluweel werk goed)
Stel die wierook op ongeveer ’n meter van die agtergrond af. Onthou in doodstil lug sal die rook in ‘n reguit lyn boontoe beweeg. Om variasie in partone te kry blaas of waai liggies in omgewing van die rook.
Stel die driepoot met die kamera op, ongeveer 60cm voor en dieselfde hoogte as waar die rook kolom begin. Stel die kamera op manuele fokus en prefokus op iets in die omgewing waar die rook gaan wees. Maksimum diepte van veld is nodig omdat die rook gaan rondbeweeg en daarom ook ‘n vinnige sluiterspoed om die beweging te stop. Gebruik ‘n lae ISO stelling (rook kan greinerig vertoon en ‘n hoë ISO kan dit vererger). Gebruik ‘n kabel of afstand beheer om die fotos te neem, omdat dit makliker is as jy die hele rooktoneel van ‘n afstand waar neem, as wat jy die perfekte patroon deur die “viewfinder” probeer sien en dit dan meeste van die tyd mis.
Stel die flits op, min of meer ‘n meter vanaf, langs en op dieselfde hoogte as die rook. ‘n Baie sterk lig word benodig. Die lig moet die area waar die rook sal wees kan belig. Dit mag nodig wees om die lig af te skerm sodat dit nie die agtergrond belig nie(hoe donkerder die agtergrond is, hoe beter gaan die eindproduk wees) en ook nie in die kamera lens skyn nie. Ideaal hiervoor sal wees “barndoors“ of ‘n “snoot”, maar iets soos gewone karton of iets soortgelyk kan ook gebruik word.
F5.6, 125 ste v sekonde, ISO 200 en flits op maksimum sterkte. Hierdie is slegs aanbevelings en daar moet maar ge-eksperimenteer word om die regte beligting vir jou spesifieke opstelling te kry.
Verder kan daar ook met hierdie abstrakte beelde in Photoshop gespeel word. Deur die beeld bv te inverse sal die agtergrond van swart na wit verander. Die kleure van die rook kan ook maklik na oneindige moontlikhede verander.
Comment by Riaan Kleinhans on March 15, 2011 at 3:10pm
Baie interessant, gaan dit probeer
Comment by Annelise on March 6, 2011 at 4:23pm
Dus wat ek wil doen, sal moet baie oefen. Stunning!
Comment by Igno van Niekerk on March 6, 2011 at 11:36am
Dankie Lientjie! Groete, Igno